  Después de esto, yo derramaré mi espíritu sobre todos los hombres. Sus hijos e hijas profetizarán, sus ancianos tendrán sueños y sus jóvenes tendrán visiones.  Y en aquellos días derramaré mi espíritu hasta sobre criados y criadas.  Y haré prodigios en el cielo y en la tierra: sangre, fuego y columnas de humo;  el sol se convertirá en oscuridad y la luna en sangre, al acercarse el día del Señor, grande y terrible.  Pero todo el que invoque el nombre del Señor se salvará, porque en el monte Sión y en Jerusalén encontrarán refugio, como ha dicho el Señor, y los que llame el Señor estarán entre los sobrevivientes.
  Señor Diosmi nin: Judá suyutapas Jerusalén llaqtatapas wakmantan sayarichisaq,  chay p'unchaykunapin llapa suyukunata huñuykamusaq, hinaspan chaykunata “Diospa Juzganan Wayq'o” nisqaman uraykachisaq. Chaypin paykunata juzgasaq, ñoqaq kaqniy Israel llaqtayta mana allinta ruwasqankumanta. Paykunan Israel runakunata hinantin suyukunaman ch'eqechirqanku, hinaspan hallp'ayta paykuna rakinakurqanku.  Llaqtay runakunatan sorteaspa rakinakurqanku, rabona warmiwan puñuyta munaspan qhari wawakunata pagarqanku, vino ukyayta munaspan warmi wawakunata qorqanku.  Yaw, Tiro llaqta, yaw, Sidón llaqta, yaw, Filistea suyu, ¿imanaytan munawankichis? ¿Aynita kutichiwaytachu munankichis? Aynita kutichiwaqtiykichisqa contraypi ruwasqaykichismantan usqhaylla muchuchisqaykichis.  Qankunan qolqeytapas qoriytapas suwawarqankichis, ídolo yupaychana wasiykichiskunamanmi aswan chaniyoq kaqniykunatapas aparqankichis.  Judá runakunatapas Jerusalén runakunatapas Grecia suyu runakunamanmi venderqankichis, ahinapin hallp'ankumanta karuncharqankichis.  Ichaqa rikunkichismi, maymanchus vendesqaykichismantan ñoqa paykunata pusampusaq, hinaspaymi qankunatapas kaqllatataq muchuchisqaykichis.  Churiykichiskunatapas ususiykichiskunatapas Judá runakunamanmi vendesaq, paykunataq karupi kaq Sabá suyu runakunaman vendenqaku. Ñoqa Señor Diosmi chayta nini.  Kayta suyukuna ukhupi willariychis: Yaw, hatun suyukuna, ¡awqa-tinkuypaq wakichikuychis! ¡Kallpasapakunata waqyaychis! ¡Maqanakuqkuna hamuchunku hinaspa maqaq phawaykuchunku!  Rejaykichista takaspa espadata ruwakuychis, ichhunaykichismantataq lanzata ruwakuychis. Pisi kallpayoqpas nichun: ¡Kallpasapan kani! nispa.  Muyuriqpi kashaq llapallan suyukuna, usqhamuychis, hinaspa chayman huñukuychis, nispa. ¡Señor Diosnilláy, chayman kachay kallpasapa soldadoykikunata!  Señor Diosmi nin: Llapan suyukuna sayarichunku, hinaspa “Diospa Juzganan Wayq'o” nisqaman uraykuchunku, chaypin tiyaykusaq muyuriq llapa suyukunata juzganaypaq.  Millay ruwasqankuqa askhayaykapunmi, chayrayku poqosqaña trigota hina ichhuychis, hamuychis, sarunapi hunt'a uvasta hina paykunata saruychis, vino waqaychanakunapas llimp'arichun, nispa.  ¡Aqo t'iyu hinan runaqa “Chaninchana Wayq'o” nisqapi kashanqa! Señor Diospa muchuchinan p'unchaymi chayamushan, chay wayq'opin paykunata taripanqa.  Intipas killapas tutayaykunmi, ch'askakunapas laqhayaykunmi.  Señor Diosmi Sión orqomanta manchakuyta qaparimun, Jerusalenmantan kunununumun, hinan hanaq pachapas kay pachapas khatatatan. Señor Diosmi ichaqa llaqtanpa pakakunan kanqa, Israel runakunaq pukaran kanqa.  Señor Diosmi nin: Chay qhepatataq yachankichis ñoqa Diosniykichis Señor Diosqa kasqayta, ch'uya orqoy Sionpi tiyasqaytapas. Ch'uyan Jerusalenqa kanqa, manañan chayninta wak llaqtayoqkunaqa purinqachu.  Chay p'unchaykunan orqokunamanta upi vino phawamunqa, moqokunamantan leche lloqllarimunqa, Judapi llapan ch'aki yarqhankunatan unu phawamunqa. Yupaychana wasiymantan unu pukyu phullpumunqa, chaymi Acacia Sach'ayoq Wayq'ota qarpanqa.  Egipto suyun purunyachisqa kanqa, Edom suyutaq ch'inneqman tukuchisqa kanqa Judá runakunata millayta maqasqankurayku, hallp'ankupi mana huchallikuqta wañuchisqankurayku.  Judá suyun ichaqa runakunaq wiñaypaq tiyanan kanqa, Jerusalenpas runakunaq wiñaypaq tiyananmi kanqa.  Ñoqan Judá runakuna wañuchisqankumanta aynita kutichipusaq, huchallikuqtaqa manan pampachasaqchu, ñoqa Señor Diosmi Sionpi tiyasaq, nispa.